CELEX: 32004R1501
Language: lv
Date: 2004-08-24 00:00:00
Title: Komisijas Regula (EK) Nr. 1501/2004 (2004. gada 24. augusts), ar kuru kuģiem, kas peld ar Zviedrijas karogu, aizliedz zvejot parastās ziemeļgarneles

25.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 275/12
            
         
      KOMISIJAS REGULA (EK) Nr. 1501/2004
   (2004. gada 24. augusts),
   ar kuru kuģiem, kas peld ar Zviedrijas karogu, aizliedz zvejot parastās ziemeļgarneles
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
   tā kā:
   
               (1)
            
            
               Padomes 2003. gada 19. decembra Regula (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, paredz parasto ziemeļgarneļu nozvejas kvotas 2004. gadam (2).
            
         
               (2)
            
            
               Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
            
         
               (3)
            
            
               Saskaņā ar Komisijai paziņoto informāciju Norvēģijas ūdeņos parasto ziemeļgarneļu nozveja uz dienvidiem no 62° 00' ziemeļu platuma, ko veic kuģi, kas peld ar Zviedrijas karogu vai ir reģistrēti Zviedrijā, sasniegusi 2004. gadam piešķirto kvotu apjomu. Zviedrija aizliegusi zvejot no šiem krājumiem no 2004. gada 7. maija. Minētais datums jānosaka arī ar šo regulu,
            
         IR PIEŅĒMUSI ŠO REGULU.
   1. pants
   Uzskata, ka Norvēģijas ūdeņos parasto ziemeļgarneļu nozveja Norvēģijas ūdeņos uz dienvidiem no 62° 00' ziemeļu platuma, ko veic kuģi, kas peld ar Zviedrijas karogu vai ir reģistrēti Zviedrijā, izsmēlusi 2004. gadā Zviedrijai piešķirto kvotu apjomu.
   Kuģiem, kas peld ar Zviedrijas karogu vai ir reģistrēti Zviedrijā, aizliegts zvejot parastās ziemeļgarneles Norvēģijas ūdeņos uz dienvidiem no 62° 00' ziemeļu platuma, tāpat šos krājumus, ko minētie kuģi ir nozvejojuši pēc šīs regulas piemērošanas datuma, aizliegts turēt uz kuģa klāja, pārkraut un izkraut krastā.
   2. pants
   Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
   To piemēro no 2004. gada 7. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 24. augustā
      
         
            Komisijas vārdā —
         
         
            Zivsaimniecības ģenerāldirektors
         
         Jörgen HOLMQUIST
         
      
   
   
      (1)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1954/2003 (OV L 289, 7.11.2003., 1. lpp.).
   
      (2)  OV L 344, 31.12.2003., 1. lpp. Regulā jaunākie grozījumi izdarīti ar Regulu (EK) Nr. 867/2004 (OV L 161, 30.4.2004., 144. lpp.).